NEUVOSTON DIREKTIIVI,
annettu 26 päivänä tammikuuta 1982,
direktiivin 64/432/ETY muuttamisesta direktiivin 7 artiklan 1 kohdan E alakohdassa tarkoitettujen luomistautia koskevista takeista tiettyjen nautaeläinten kaupassamyönnettävien poikkeuslupien voimassaoloajan osalta (82/61/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen, ja erityisesti sen 43 artiklan,
ottaa huomion komission ehdotuksen,
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
neuvoston direktiivissä 64/432/ETY(), sellaisena kuin se on viimeksi muutettuna direktiivillä 81/476/ETY(), säädetään luomistautiin liittyvistä terveyttä koskevista takeista yhteisön sisäisessä nautaeläinten kaupassa; kuitenkin tuon direktiivin 7 artiklan 1 kohdan E alakohdassa jäsenvaltioille annetaan mahdollisuus myöntää erityisiä poikkeuslupia sellaisten nautaeläinten kaupan osalta, jotka on tarkoitettu lihantuotantoon ja jotka ovat nuorempia kuin 42 päivän ikäisiä tai jotka on kuohittu nuorempina kuin neljän kuukauden ikäisinä; nautaeläinten kauppaa olisi edistettävä ottaen samalla huomioon luomistautitilanne tietyissä jäsenvaltioissa; näitä poikkeuslupia voidaan myös soveltaa teurastettaviksi tarkoitettuihin nautaeläimiin,
luomistaudin hävittämiseksi laadittua yhteisön nopeutettua ohjelmaa ollaan toteuttamassa menestyksellisesti,
tietyissä jäsenvaltioissa luomistautia ei kuitenkaan ole täysin hävitetty, mutta tähän tavoitteeseen on päästävä seuraavien kahden vuoden aikana, ja
siksi on tarpeen pidentää 7 artiklan 1 kohdan E alakohdassa tarkoitettujen poikkeuslupien myöntämiselle varattua aikaa 31 päivään joulukuuta 1983 asti,
ON ANTANUT TÄMÄN DIREKTIIVIN:
1 artikla
Korvataan direktiivin 64/432/ETY 7 artiklan 1 kohdan E alakohta seuraavasti:
"E. Nämä säännökset ovat voimassa 31 päivään joulukuuta 1983 asti, jollei neuvosto määräenemmistöllä komission ehdotuksesta päätä asiassa toisin."
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1982 alkaen. Niiden on ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltioille.
Tehty Brysselissä 26 päivänä tammikuuta 1982.